Theodóros zo Samosu

Theodóros () bol grécky sochár, architekt a vynálezca v 6. storočí pred Kr.

Theodóros, syn Téleklea (alebo Rhoika), pochádzal z ostrova Samos. Činný bol v 6. storočí pred Kr. Staroveký autor Pausanias vo svojej sprievodcovskej príručke po Grécku uvádza, že Theodóros a jeho rodák Rhoikos boli prví tvorci bronzových sôch v Grécku: „Prví, ktorí tavili kov a odlievali z neho sochy, boli Samosania Rhoikos, syn Filaiov, a Teodóros, syn Télekleov. Theodórovým dielom bola tiež smaragdová pečať, ktorú Polykrates, tyran na ostrove Samos, veľmi často nosil a nadmieru sa ním pýšil.“Herodotos, História, 3,41.Tzetzes, Chiliades, 7,22. Na Kréte sa bronzové sošky mužov, žien a niektorých zvierat začali vyrábať už v neskorominojskom období I. (cca medzi rokmi 1600 až 1450 pred Kr.) Na pevnine sa s nimi môžeme stretnúť až od 8. storočia pred Kr., čiže o dve storočia skôr ako to uvádza Pausanias.

V staroveku mu pripisovali zhotovenie obrovskej striebornej vázy, ktorú lýdsky vládca Kroisos daroval delfskému chrámu. Jej objem bol údajne až šesto vedier. Vo svojej vlasti bol architektom stavby zvanej Skias, kde sa konali miestne snemy a podľa Plínia aj Héraionu (chrámu bohyne Héry), zvaného labyrint (inšpirovaného veľkými stĺpovými halami egyptských chrámov<ref name=":7">William Bell Dinsmoor, The Architecture of Ancient Greece, 124</ref>).Plinius, Naturalis Historia, 34,83. Pripisovali mu i celý rad technických vynálezov (kľúča, sústruha, vodováhy atď.).Plinius, Naturalis Historia, 7,198.   

Staroveký historik Diogenes Laertios zaznamenal, že Theodóros sa podielal aj na výstavbe Artemidinho chrámu v Efeze, jedného zo siedmich divov starovekého sveta: „On to bol, kto poradil položiť uhlie pod základy efezského chrámu, keďže miesto, na ktorom stál, bolo vlhké. Trvdil totiž, že uhlie po strate drevnej podstaty nadobúda prirodzenosť, ktorá je imúnna proti vode.''“

 Referencie a bibliografia 



Kategória:Sochári starovekého Grécka
Kategória:Architekti starovekého Grécka